Keskkonnaamet		
info@keskkonnaamet.ee	
Terviseamet 
info@terviseamet.ee	
Maa- ja Ruumiamet
maaruum@maaruum.ee 	Meie 22.01.2026 nr 10-11/140 - 1	

	
Mustakivi tee 21a, Mustakivi tee 23 ja Mustakivi tee 23b tee detailplaneeringu keskkonnamõju strateegilise hindamise algatamise vajalikkuse kohta seisukoha küsimine		

	
Tulenevalt keskkonnamõju hindamise ja keskkonnajuhtimissüsteemi seaduse § 33 lõikest 6 küsime Teie seisukohta Mustakivi tee 21a, Mustakivi tee 23 ja Mustakivi tee 23b tee detailplaneeringu elluviimisega kaasneva keskkonnamõju strateegilise hindamise (edaspidi KSH) algatamise vajalikkuse üle otsustamisel.   
Detailplaneeringu koostamise eesmärk on Mustakivi tee 21a, Mustakivi tee 23 ja Mustakivi tee 23b kinnistute ümber kruntimine ning ehitusõiguse määramine uue riigigümnaasiumi hoonekompleksi rajamiseks. Lisaks määratakse detailplaneeringuga üldised maakasutustingimused, heakorrastuse, haljastuse, juurdepääsude, parkimise ning tehnovõrkudega varustamise põhimõtted.
Tallinna Keskkonna- ja Kommunaalamet on detailplaneeringu algatamisettepaneku läbivaatamise käigus kaalunud detailplaneeringu KSH algatamise vajalikkust keskkonnamõju hindamise ja keskkonnajuhtimissüsteemi seaduse § 33 lõike 2 punkti 4 ja lõigete 3-5 alusel ning leidnud, et KSH läbiviimine ei ole vajalik. Vastavad põhjendused on esitatud Tallinna Linnavolikogu otsuse eelnõus (Lisa 1) ja eelnõu lisas (Lisa 2) ning Estonian, Latvian & Lithuanian Environment OÜ (ELLE OÜ) poolt koostatud detailplaneeringu keskkonnamõju strateegilise hindamise eelhinnangus (Lisa 3). 
Detailplaneeringu algatamisettepaneku materjalid on leitavad Tallinna planeeringute registrist aadressil https://tpr.tallinn.ee/DetailPlanning/Details/DP048000 	

Lugupidamisega	

(allkirjastatud digitaalselt)	

Meelis Uustal	

osakonna juhataja 
Keskkonnahoiu osakond	

Lisad:	1. Tallinna Linnavolikogu otsuse „Mustakivi tee 21a, Mustakivi tee 23 ja Mustakivi tee 23b tee detailplaneeringu algatamine ning keskkonnamõju strateegilise hindamise algatamata jätmine Lasnamäe linnaosas“ eelnõu.
2. Tallinna Linnavolikogu otsuse „Detailplaneeringu algatamise tingimused“ lisa.
3. Mustakivi tee 21a, Mustakivi tee 23 ja Mustakivi tee 23b detailplaneeringu keskkonnamõju strateegilise hindamise eelhindamine. Estonian, Latvian & Lithuanian Environment OÜ (ELLE OÜ), 2025.	

Kärt Talimaa-Eelmaa
640 4771 kart.talimaa-eelmaa@tallinnlv.ee